CELEX: 32010D0370
Language: sk
Date: 2010-07-01 00:00:00
Title: 2010/370/: Rozhodnutie Komisie z  1. júla 2010 o pridelení dodatočných dní na mori Španielsku v divíziách ICES VIIIc a IXa okrem Cádizského zálivu [oznámené pod číslom K(2010) 4330]

2.7.2010   
            
            
               SK
            
            
               Úradný vestník Európskej únie
            
            
               L 168/22
            
         ROZHODNUTIE KOMISIE
   z 1. júla 2010
   o pridelení dodatočných dní na mori Španielsku v divíziách ICES VIIIc a IXa okrem Cádizského zálivu
   [oznámené pod číslom K(2010) 4330]
   (Iba španielske znenie je autentické)
   (2010/370/EÚ)
   EURÓPSKA KOMISIA,
   so zreteľom na Zmluvu o fungovaní Európskej únie,
   so zreteľom na nariadenie Rady (ES) č. 43/2009 zo 16. januára 2009, ktorým sa na rok 2009 stanovujú rybolovné možnosti a súvisiace podmienky pre určité populácie rýb a skupiny populácií rýb uplatniteľné vo vodách Spoločenstva a pre plavidlá Spoločenstva vo vodách, v ktorých sa vyžaduje obmedzovanie úlovkov (1), a najmä na bod 9 prílohy IIB k uvedenému nariadeniu,
   keďže:
   
               (1)
            
            
               V bode 7 prílohy IIB k nariadeniu (ES) č. 43/2009 sa stanovuje maximálny počet dní, počas ktorých môžu byť plavidlá Spoločenstva s celkovou dĺžkou 10 metrov alebo viac, ktoré na palube prevážajú vlečné siete, dánske záťahové siete a podobný rybársky výstroj s veľkosťou ôk najmenej 32 mm, žiabrové siete s veľkosťou ôk najmenej 60 mm alebo dlhé lovné šnúry na lov pri dne, prítomné v divíziách ICES VIIIc a IXa okrem Cádizského zálivu v období od 1. februára 2009 do 31. januára 2010.
            
         
               (2)
            
            
               Komisii sa v bode 9 prílohy IIB umožňuje, aby na základe trvalých vyradení rybárskych plavidiel z prevádzky, ku ktorým došlo od 1. januára 2004, pridelila dodatočný počet dní na mori, počas ktorých môže byť plavidlo prítomné v zemepisnej oblasti, keď preváža na palube uvedený rybársky výstroj.
            
         
               (3)
            
            
               Španielsko 11. novembra 2009 predložilo údaje, ktoré preukazujú, že 12 rybárskych plavidiel ukončilo činnosť od 1. januára 2004. Na základe predložených údajov a so zreteľom na metódu výpočtu ustanovenú v bode 9.1 prílohy IIB, by sa malo Španielsku na obdobie od 1. februára 2009 do 31. januára 2010 prideliť 9 dodatočných dní na mori pre plavidlá prevážajúce na palube kategóriu rybárskeho výstroja uvedenú v bode 3 uvedenej prílohy.
            
         
               (4)
            
            
               Opatrenia ustanovené v tomto rozhodnutí sú v súlade so stanoviskom Výboru pre rybné hospodárstvo a akvakultúru,
            
         PRIJALA TOTO ROZHODNUTIE:
   Článok 1
   Maximálny počet dní, počas ktorých môže byť rybárske plavidlo plaviace sa pod vlajkou Španielska a prevážajúce na palube rybársky výstroj uvedený v bode 3 prílohy IIB k nariadeniu (ES) č. 43/2009 a na ktoré sa zároveň nevzťahujú žiadne osobitné podmienky uvedené v bode 7.2 uvedenej prílohy, prítomné v divíziách ICES VIIIc a IXa okrem Cádizského zálivu, ako sa ustanovuje v tabuľke I uvedenej prílohy, sa mení a dopĺňa na 184 dní ročne.
   Článok 2
   Toto rozhodnutie je adresované Španielskemu kráľovstvu.
   
      V Bruseli 1. júla 2010
      
         
            Za Komisiu
         
         Maria DAMANAKI
         
            členka Komisie
         
      
   
   
      (1)  Ú. v. EÚ L 22, 26.1.2009, s. 1.